Εθνική Βιβλιοθήκη του Περού

Η Εθνική Βιβλιοθήκη του Περού (BNP) (ισπανικά Biblioteca Nacional del Perú) είναι ένα δημόσιο ίδρυμα που βρίσκεται στην πρωτεύουσα Λίμα και υπάγεται στο Υπουργείο Πολιτισμού του Περού. Φιλοξενεί μια συλλογή βιβλίων, περιοδικών, χειρογράφων, ιστορικών αρχείων κτλ... Η (BNP) είναι η παλαιότερη και σημαντικότερη βιβλιοθήκη της χώρας. Υπάρχουν δύο κτίρια. Το παλιό που βρίσκεται στη λεωφόρο Abancay (περιοχή Λίμα) και το σύγχρονο κτίριο στη λεωφόρο Javier Prado (περιοχή San Borja). Και τα δύο είναι ανοιχτά στο κοινό. Ιστορία Η βιβλιοθήκη ιδρύθηκε από τον Χοσέ ντε Σαν Μαρτίν το 1821 αφού δώρισε την προσωπική του συλλογή βιβλίων και χαιρέτισε τη νέα βιβλιοθήκη ως «ένα από τα πιο αποτελεσματικά μέσα διακίνησης των πνευματικών αξιών.». Η βιβλιοθήκη έχει διάφορες λειτουργίες, μεταξύ των οποίων πρέπει να διαμορφώνει, να διεξάγει, να επιβλέπει και να αξιολογεί την εκπλήρωση πολιτικών και σχεδίων για την ανάπτυξη της υπηρεσίας της βιβλιοθήκης σε εθνικό και διεθνές επίπεδο για εκπαιδευτικούς σκοπούς. Αυτές και άλλες διοικητικές αποφάσεις σχετικά με τη βιβλιοθήκη εξαρτώνται και από το Υπουργείο Παιδείας της χώρας. Ιστορικά, η βιβλιοθήκη έχει περάσει από διάφορες φάσεις αναδιάρθρωσης από την ίδρυσή της. Κατά τη διάρκεια του Πολέμου του Ειρηνικού, ο Χιλιανός Στρατός, αφού κατέλαβε τη Λίμα, λεηλάτησε διάφορα αρχεία καθώς και μεγάλο μέρος της συλλογής της βιβλιοθήκης. Ο Περουβιανός συγγραφέας και λόγιος Ρικάρντο Πάλμα, ο οποίος ήταν διευθυντής της βιβλιοθήκης το 1884, σημείωσε σε μια από τις αφηγήσεις του ότι από τα 56.000 βιβλία που διέθετε η βιβλιοθήκη πριν από τον πόλεμο, μόνο 378 παρέμειναν στο τέλος της κατοχής. Το 2007, 3.778 βιβλία επιστράφηκαν στο Περού από τη Χιλή. Σε εξέλιξη βρίσκονται συζητήσεις μεταξύ του διευθυντή της βιβλιοθήκης και των αρχών της Χιλής για τον εντοπισμό έργων που θα μπορούσαν να ανήκουν στο Περού και που θα μπορούσαν τελικά να επιστραφούν. Ένα άλλο σημαντικό γεγονός ήταν η πυρκαγιά της βιβλιοθήκης που κατέστρεψε σχεδόν ολοσχερώς τον χώρο της βιβλιοθήκης στις 10 Μαΐου 1943. Δυστυχώς χάθηκαν διάφορα πολύτιμα ιστορικά έργα. Ένα νέο κτίριο ανεγέρθηκε στο ίδιο οικόπεδο με την παλιά βιβλιοθήκη καθώς και ένα κέντρο εκπαίδευσης για μελλοντικούς διαχειριστές βιβλιοθηκών. Εκσυγχρονισμός Η Εθνική Βιβλιοθήκη του Περού βρίσκεται σε στάδιο εκσυγχρονισμού και φιλοδοξεί να καταστήσει τη βιβλιοθήκη μια από τις πιο σύγχρονες βιβλιοθήκες στη Λατινική Αμερική. Βρίσκεται στην περιοχή San Borja της Λίμα. Μετά από χρόνια οικονομικού σχεδιασμού για το νέο κτίριο, η κυβέρνηση του Περού συνεργάστηκε οικονομικά για την ολοκλήρωση του κτιρίου, καθώς έλαβε δάνειο επτά εκατομμυρίων δολαρίων από την Ισπανία για να να εξοπλίσει τη νέα βιβλιοθήκη με σύγχρονο εξοπλισμό. Σύμφωνα με επίσημες πηγές της βιβλιοθήκης, η βιβλιογραφική της κληρονομιά ανέρχεται περίπου σε 400 εκατομμυρίων δολαρίων. Μεταξύ των ιστορικών έργων, η βιβλιοθήκη διαθέτει το πρώτο βιβλίο που τυπώθηκε στη Λίμα το 1584 καθώς και άλλα ιστορικά βιβλία που χρονολογούνται από την εποχή της αποικιοκρατίας. Η νέα βιβλιοθήκη θα προσπαθήσει επίσης να συνδεθεί με άλλες περουβιανές βιβλιοθήκες με στόχο τη δημιουργία ενός διαδικτυακού εθνικού καταλόγου βιβλίων και άλλου υλικού για καλύτερη έρευνα. Η νέα βιβλιοθήκη άνοιξε επίσημα στις 27 Μαρτίου 2006. Για να τιμήσει την περίσταση ο τότε υπουργός Παιδείας Χαβιέ Σότα Ναδάλ ανήγγειλε ένα συμφωνικό ποίημα στον Περουβιανό συνθέτη Τζίμι Λόπεζ. Το έργο με τίτλο «America Salvaje» είναι εμπνευσμένο από το ποίημα «Blasón» του José Santos Chocano. Ο Πρόεδρος Αλεχάντρο Τολέδο και ο Διευθυντής της Εθνικής Βιβλιοθήκης Sinesio López ήταν παρόντες στα εγκαίνια. Δείτε επίσης Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Περού Λίμα Παραπομπές Εξωτερικοί σύνδεσμοι Official website